།དམ་ཅན་རྡོ་རྗེ་ལེགས་པའི་ནོར་སྒྲུབ་བྱ་ཚུལ་
རིག་འཛིན་ཞལ་ལུང་རིན་ཆེན་དབང་གི་
རྒྱལ་བོའི་དོ་ཤལ་ཞེས་བྱ་བ་
བཞུགས་སོ། །
ན་མོ་གུ་རུ་ཧ་ཡ་ཤྲཱི་ཝཱ་ཡ། འདིར་རྒྱལ་བའི་བསྟན་སྲུང་ཆེན་པོ་དམ་ཅན་རྡོ་རྗེ་
ལེགས་པས་ཞི་ཁྲོའི་རྣམ་འགྱུར་འབྱམས་ཀླས་པར་སྟོན་པ་ལས། མཁོ་དགུའི་དཔལ་འབྱོར་དབང་དུ་སྡུད་
པའི་ལྷ་མཆོག་ནོར་བདག་སྐྱེས་བུ་ཆེན་པོའི་ཐུགས་དམ་བསྐང་བའི་རིམ་པ་གྲུབ་པའི་འཁོར་ལོས་བསྒྱུར་བ་་
ཆེན་པོ་ཨྱོན་རིན་པོ་ཆེས་གཏེར་གཞུང་རྩ་བ་སོར་བཞག་ལ་ཁ་འགེངས་གང་དགོས་ཁྲིགས་ཆགས་སུ་འགོད་་
པ་ལ། སྦྱོར་དངོས་མཇུག་གསུམ་ལས། དང་པོ་ལྷ་མཆོག་འདི་ཉིད་ཀྱི་སྐུ་འབག་བླ་རྡོ་སྲོག་འཁོར་མཆོད་
གཏོར་མཐུན་རྫས་མ་ཚང་བ་མེད་པ་བསགས་ཚུལ་རྣམས་ཁུངས་ལྡན་གྱི་ཡིག་ཆ་གཞན་ནས་འབྱུང་བ་ལྟར་་
འདུ་བགྱིས། སྒྲུབ་པ་པོ་རང་ཉིད་ཡི་དམ་ཁྲོ་བོའི་རྒྱལ་བོ་རྟ་མཆོག་རོལ་བ་སོགས་གང་མོས་ཀྱི་བདག་བསྐྱེད་
སྔོན་དུ་བཏང་སྟེ། མཆོད་གཏོར་བསྐང་རྫས་དང་བཅས་བྱིན་རླབས་སྤྱི་ལྟར་བྱ། གཉིས་པ་དངོས་གཞི་ནི།
སྭ་བྷཱ་ཝས་སྦྱངས། སྣང་སྲིད་འཁོར་འདས་ཀྱིས་བསྡུས་པའི་ཆོས་ཐམས་ཅད་རང་
བཞིན་གྱིས་གྲུབ་པས་སྟོང་པ་ཉིད་དུ་གྱུར། སྟོང་པའི་ངང་ལས་རང་གི་མདུན་དུ་
རིན་པོ་ཆེ་ལས་གྲུབ་པའི་གཞལ་ཡས་ཁང་རྔམས་བརྗིད་དང་ལྡན་པ་རྒྱན་ཕྲེང་དུ་
མས་བརྒྱན་ཅིང་། བསམ་པ་ཙམ་གྱིས་དགོས་འདོད་འབྱུང་བའི་ཡིད་བཞིན་
དབང་གི་རྒྱལ་བོ་སོགས་ལྷ་མིའི་དཔལ་འབྱོར་བསམ་གྱིས་མི་ཁྱབ་པ་དང་ལྡན་་
པས་ཕྱི་ནང་ཐམས་ཅད་གཏམས་ཤིང་། འཇའ་ཚོན་སྣ་ལྔའི་འོད་ཟེར་འཕྲོ་བ།
མཐའ་སྲ་བརྟན་འཇིགས་པ་མེད་པའི་ལྕགས་རི་ནག་པོས་བསྐོར་བའི་དབུས་སུ་་་་
492

དམ་ཅན་རྡོ་རྗེ་ལེགས་པའི་ནོར་སྒྲུབ་བྱ་ཚུལ་རིག་འཛིན་ཞལ་ལུང་རིན་ཆེན་དབང་གི་རྒྱལ་བོའི་དོ་ཤལ་བཞུགས།
སྣ་ཚོགས་པདྨ་དང་ཉི་མའི་དཀྱིལ་འཁོར་གྱི་སྟེང་དུ་ཏྲི་ལས་བསྟན་སྲུང་ནོ
བདག་སྐྱེས་བུ་ཆེན་པོ་སྐུ་མདོག་པདྨ་རཱ་གའི་མདོག་ལྟར་དམར་ཞིང་། ཁྲོ་འཛུམ་
བརྗིད་པའི་ཉམས་ཅན། ཞལ་གཅིག་ཕྱག་གཉིས་པ་ཕྱག་གཡས་སྲིད་གསུམ་
དབང་དུ་སྡུད་པའི་ལྕགས་ཀྱུ་དང་། གཡོན་པས་དགོས་འདོད་འབྱུང་བའི་གཏེར་
གྱི་ནེའུ་ལེ་འཛིན་པ། དབུ་ལ་དར་དམར་གྱི་ཐོད་བཅིངས་ཤིང༌། མེན་ཏྲི་དམར་
པོའི་ན་བཟའ་དང་རིན་ཆེའི་རྒྱན་གྱིས་བརྒྱན་པ། ཞབས་གཉིས་སྐྱིལ་ཀྲུང་ཕྱེད་
པའི་སྟབས་ཀྱིས་བཞུགས་པའི་པང་ན་ཡུམ་མཆོག་ཀོང་བཙུན་དེ་མོ་མཛེས་་་་་་
འཛུམ་ལྷག་པར་ཆགས་པའི་ཉམས་ཅན། ཟུར་མིག་ཟིམ་བུའི་ཚུལ་གྱིས་ཡབ་ལ་
གཟིགས་ཤིང་། ཕྱག་གཡས་སྣང་སྲིད་གསལ་བའི་མེ་ལོང་དང་དར་དམར།
གཡོན་པས་མདའ་དར་དཀར་པོ་བསྣམས་པ། སྐུ་ལ་དར་དཀར་གསེར་གཡུའི་
ཐིག་ཕྲན་ཅན་གསོལ་ཞིང་། གཡུ་ཐོད་མུ་ཏིག་གིས་སྤྲས་པའི་ཅོད་པཎ་བཅིངས་
ཏེ། ཞབས་གཉིས་ཡབ་ཀྱི་སྐུ་སྐེད་ལ་འཁྲིལ་བ། དེའི་འཁོར་དུ་བཙན་བདུད། སྨན་
མོ་ཐེའུ་རང་། ཡུལ་ལྷ་ཕྱུག་པོ་དང་། གནོད་སྦྱིན་འབྱོར་ལྡན་ཅན་བསམ་གྱིས་མི་
ཁྱབ་པས་བསྐོར་ཞིང་ལོངས་སྤྱོད་ཀྱི་ཆར་འབེབས་པ། གཞན་ཡང་གིང་ཆེན་སྡེ་
བཞི། ལྷ་བཙན་བདུད་ཀྱི་དགེ་བསྙེན་སུམ་བརྒྱ་དྲུག་ཅུ། ཐུགས་ཀྱི་དགྱེས་ཏེ་
བསྟན་མ་བཅུ་གཉིས་སོགས་སྣང་སྲིད་དྲེགས་པ་འབུམ་སྡེའི་འཁོར་གྱིས་བསྐོར་་
བའི་གཙོ་འཁོར་ཐམས་ཅད་ཀྱི་སྤྱི་བོར་ཨོཾ་དཀར་པོ། མགྲིན་པར་ཨཱཿདམར་པོ།
ཐུགས་ཀར་ཧཱུཾ་སྔོན་པོས་མཚན་པར་གྱུར། བདག་མདུན་གྱི་ཐུགས་ཀའི་ས་བོན་
ལས་འོད་ཟེར་འཕྲོས། འོག་མིན་རྣམ་པར་སྣང་མཛད་ཀྱི་ཐུགས་ཀ རི་བོ་མ་ལ་ཡ།
བྱང་ཕྱོགས་ལྕང་ལོ་ཅན། ནུབ་ཕྱོགས་ཕ་ཝང་ལོང་བུའི་སྐུ་མཁར་སོགས་ནས་
བསྟན་སྲུང་ནོར་བདག་སྐྱེས་བུ་ཆེན་པོ་ཡབ་ཡུམ་འཁོར་དང་བཅས་པ་སྐད་ཅིག་་
གིས་སྤྱན་དྲངས། སྤོས་སྦྱོར་བསྲེག མདའ་དར་གཡབ་ཅིང་རོལ་མོ་དབྱངས་དང་བཅས་པས། ཀྱེ
493

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
ཕྱོགས་ཕྱོགས་དག་ནི་ཕ་གི་ན༔ ནུབ་ཕྱོགས་གཙང་གི་འུ་ཡུག་ན༔ ཤེལ་གུར་
དཀར་པོའི་ནང་ཤེད་ནས༔ དད་པ་དང་ནི་དམ་ཚིག་གིས༔ ཚུར་གཤེགས་ཚུར་
བྱོན་སྐྱེས་བུ་ཆེ༔ དམ་ཅན་རྡོ་རྗེ་ལེགས་པ་དང་༔ གསང་ཡུམ་ཀོང་བཙུན་བརྟན་
མའི་ཚོགས༔ དངོས་གྲུབ་སྩོལ་ཕྱིར་གཤེགས་སུ་གསོལ༔ བཛྲ་སཱ་དྷུ་ས་མཱ་ཡ་ཛཿཛཿ
ཛཿཧཱུཾ་བཾ་ཧོཿ དམ་ཚིག་པ་དང་གཉིས་སུ་མེད་པར་གྱུར། མཆོད་པ་འབུལ་བ་ནི། ཧཱུཾ་
བསྟན་སྲུང་ནོར་བདག་ཡབ་ཡུམ་འཁོར་བཅས་ལ། །ཏིང་འཛིན་སྔགས་དང་ཕྱག་
རྒྱས་བྱིན་རླབས་པའི། །ཟག་མེད་བདེ་སྟེར་ཉེར་སྤྱོད་སྣ་ལྔ་དང་། །སྙན་བརྗིད་
རོལ་མོའི་སྒྲ་ཡིས་མཆོད་པར་བགྱི། །ཨོཾ་བཛྲ་སཱ་དྷུ་ས་མཱ་ཡ་ས་པ་རི་ཝཱ་ར་ཨཉྙཾ་ནས།
ཤཔྟའི་བར་གྱིས་མཆོད། གོང་གི་སྔགས་ལ་མ་ཧཱ་པཉྩ་ཨ་མྲྀ་ཏ་ཁཱ་ཧི། མ་ཧཱ་རཀྟ་ཁཱ་ཧི། ཞེས་
པས་སྨན་རཀ་ཕུལ། དེ་ནས་ཡིག་བརྒྱ་བཟླས་ཏེ་བཤགས་པ་བྱ་བ་ནི། ཧོཧོཿབླ་མ་ཡི་དམ་གནས་
གསུམ་མཁའ་འགྲོའི་ཚོགས། །བསྟན་སྲུང་ནོར་བདག་འཁོར་བཅས་དགོངས་སུ་
གསོལ། །བདག་ཅག་རྨོངས་པས་ཉེས་ཚོགས་ཅི་བགྱིས་པ།¸ །བཟོད་པར་བཞེས་ལ་
དགོས་འདོད་ཆར་དུ་ཕོབས། །དེ་ནས་ཐུགས་དམ་བསྐང་བ་ནི། ཧཱུཾ་འགྱུར་མེད་གདོད་
ནས་སྟོང་པའི་ཀློང་ཡངས་ནས། །ཐ་སྙད་རྟེན་ཅིང་འབྲེལ་འབྱུང་མཐུན་
་་པའི་
་རྫས། །
བསྟན་སྲུང་ནོར་བདག་འཁོར་བཅས་སྤྱན་ལམ་དུ།
།འབྱུང་ཞིང་ཐུགས་དམ་
དབྱིངས་སུ་སྐོང་གྱུར་ཅིག །མཆོད་ཡོན་རྦ་རླབས་ཟེགས་མ་མཁའ་ལ་འཕྱུར། །
འདབ་སྟོང་འཛུམ་བཞད་སྤོས་ཀྱི་དུད་པ་འཐུལ། །མུན་སེལ་འོད་འབར་དྲི་ཆབ་
རོ་བདའི་བཤོས། །སྟོང་གསུམ་ཁྱོན་འགེངས་སྒྲ་ལྡན་རོལ་མོ་འདིས། །བསྟན་སྲུང་
ནོར་བདག་སྐྱེས་བུ་འཁོར་བཅས་ཀྱི། །ཐུགས་དམ་གཉན་པོ་དབྱིངས་སུ་བསྐངས་
གྱུར་ནས། །ཕྱི་ནང་འགལ་རྐྱེན་བར་ཆད་ཀུན་སོལ་ལ། །འཕྲལ་ཡུན་འདོད་དགུའི་
དཔལ་འབྱོར་འབད་མེད་སྩོལ། །མྱུར་མགྱོགས་རླུང་གི་ཤུགས་འཆང་རྟ་མཆོག་
དང་། །འཇམ་པའི་སྤུ་སྡུག་བླ་གོས་གྱོན་པའི་ལུག །སེངྒེ་རྭ་སྐྱེས་འདོད་པ་འཇོ་
494

དམ་ཅན་རྡོ་རྗེ་ལེགས་པའི་ནོར་སྒྲུབ་བྱ་ཚུལ་རིག་འཛིན་ཞལ་ལུང་རིན་ཆེན་དབང་གི་རྒྱལ་བོའི་དོ་ཤལ་བཞུགས།
བའི་བ། །འཕུར་ལྡིང་འདབ་ཆགས་ཞོལ་གཡག་མ་ཧེ་ཡིས། །བསྟན་སྲུང྾། །
བདུད་རྩི་སྨན་གཏོར་རཀྟ་མཚོ་ལྟར་བསྐྱིལ། །རོ་བརྒྱའི་བཟའ་བཅའ་ཚོགས་ཀྱི་
འཁོར་ལོ་དང༌། །འཇོ་སྒེག་ལང་ཚོ་རྒྱས་པའི་ལུས་ཕྲ་མར། །མཉམ་སྦྱོར་ལྷན་སྐྱེས་
བདེ་བའི་མཆོད་པ་འདིས། །བསྟན་སྲུང྾། །བརྟན་གཡོའི་ཕུན་ཚོགས་བསྡུ་བའི་
ལྕགས་ཀྱུ་དང་། །ཡིད་བཞིན་ནོར་བུའི་ཆར་འབེབ་ནེ་འུ་ལེ། །བླ་རྡོ་སྲོག་འཁོར་
མདའ་དར་མེ་ལོང་གསལ། །སྨྱུག་རྒོད་རྔ་ཁྲ་གོ་མཚོན་སྨན་སྣ་ཡིས། །བསྟན་
སྲུང་྾། །ཁྱད་པར་ར་ཚིལ་སྤོས་དཀར་གསུར་དུད་དང་། །རྒྱལ་སྲིད་རིན་ཆེན་སྣ་
བདུན་བཀྲ་ཤིས་ཀྱི། །རྟགས་རྫས་ཉེ་བའི་རིན་ཆེན་རྣམ་པ་བདུན། །མཐུན་རྫས་
དཔལ་འབྱོར་བསམ་མི་ཁྱབ་པ་འདིས། །བསྟན་སྲུང་྾། །ཞི་དང་ཁྲོ་བོའི་སྒྱུ་
འཕྲུལ་འབྱམས་ཀླས་པ། །སྣང་སྟོང་སྒྱུ་མའི་ཟློས་གར་ལྟར་སྟོན་ཀྱང༌། །ངེས་དོན་
བླ་མ་ལྷ་དང་དབྱེར་མེད་པར། །ཡིད་ཆེས་མོས་གུས་བླ་མེད་རྟེན་མཆོག་འདིས། །
བསྟན་སྲུང་ནོར་བདག་སྐྱེས་བུ་འཁོར་བཅས་ཀྱི། །ཐུགས་དམ་གཉན་པོ་དབྱིངས་
སུ་བསྐངས་གྱུར་ནས། །ཕྱི་ནང་འགལ་རྐྱེན་བར་ཆད་ཀུན་སོལ་ལ། །འཕྲལ་ཡུན་
འདོད་དགུའི་དཔལ་འབྱོར་འབད་མེད་སྩོལ། །དེ་ནས་བསྙེན་པ་བྱ་བ་ནི། རང་ཉིད་ལྷར་
གསལ་བའི་ཐུགས་ཀའི་ས་བོན་ལས་འོད་ཟེར་འཕྲོས། ནོར་བདག་ཡབ་ཡུམ་གྱི་
ཐུགས་ཀར་ཕོག་པས་ཐུགས་རྒྱུད་བསྐུལ། སྤྲུལ་བའི་ཕོ་ཉ་གྲངས་མེད་པ་སྤྲོས།
བསྒྲུབ་བྱ་ཕོ་མོའི་སྙིང་དཀར་ནག་མཚམས་སུ་ལྕགས་ཀྱུས་བཏབ་སྟེ་དབང་དུ་
ཁམས་གསུམ་གྱི་མི་ནོར་ཟས་གསུམ་མཁོ་དགུའི་དཔལ་འབྱོར་མཐའ་
བསྡུས།
དག་ཁབ་ལེན་གྱིས་ལྕགས་ཕྱེ་བསྡུས་པ་ལྟར་རང་ལ་ཐིམ། ཇི་ལྟར་བསམ་པའི་
འདོད་དགུའི་དཔལ་གཡང་ནམ་མཁའ་མཛོད་ཀྱི་ཆར་བཞིན་དུ་ཕབས། ཕྱག་གི་
ནེའུ་ལེ་ཡང་རིན་པོ་ཆེའི་ཆུན་པོ་ཁྲ་ཉིལ་ཉིལ་སྐྱུགས་པས་བང་མཛོད་ཐམས་ཅད་
གང་བར་གྱུར་པར་བསམ་ལ། ཨོཾ་བཛྲ་སཱ་དྷུ་ས་མཱ་ཡ་སྲོག་ཏྲིའུ་ཛཿཛཿབཛྲ་ལི་ལ་མ་ཧཱུཾ་
495

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
ཛཿཏྲིའུ་ཏྲིའུ་པྲ་མ་ན་དུན་གར་བ་སྐྱེས་པ་བུད་མེད་ཐམས་ཅད་ཏྲི་ཡ་རཏྣ་སིདྡྷི་་་
ཕ་ལ་ཁུག་སྐྱོལ། ཞེས་བཟླས། དམིགས་གསལ་ཡོད་ན་པྲ་ན་དུས་ཀྱི་མཇུག་ཏུ་བསྒྲུབ་བྱ་འདི་ཞེས་བྱ་བ་
དང་། ཟས་ནོར་འདི་ཞེས་བྱ་བ་ཐམས་ཅད་ཏྲི་ཡ་ཞེས་པ་ལྟ་བུར་བསྒྱུར་དགོས། གཏོར་མ་འབུལ་བ་ནི་
ནོར་བདག་སྐྱེས་བུ་ཆེན་པོ་ཡབ་ཡུམ་གྱི་ལྗགས་འོད་ཟེར་གྱི་སྦུ་གུས་གཏོར་མའི་་་་་
བཅུད་དྲངས་ཏེ་གསོལ་བར་གྱུར་པར་བསམ་ལ། ཨོཾ་བཛྲ་སཱ་དྷུ་སཱ་མཱ་ཡ། བཛྲ་ལི་ལ་མ་
བ་ལིཾ་ཏ་ཁ་ཁ་ཁཱ་ཧི་ཁཱ་ཧི། ཞེས་ལན་བདུན་དང༌། ཨ་ཀཱ་རོ་ལན་གསུམ་གྱིས་འཁོར་རྣམས་ལ་
འབུལ། སྔར་ལྟར་མཆོད་པ་དང་སྨན་རཀ་ཕུལ། ཧོ་དམ་ཅན་སྐྱེས་བུ་ཆེན་པོ་མཐུ་དང་རྫུ་
འཕྲུལ་གྱི་བདག་པོ༔ བདག་ལ་བྱང་ཆུབ་བསྒྲུབ་པའི་མཐུན་རྐྱེན་དང་༔ ཁྱེད་
བསྒྲུབ་ཅིང་མཆོད་པའི་ལོངས་སྤྱོད་དང་མ་ལྡན་པསཿ མི་སྙིང་སྒུལ་ཅིག༔ མི་
སེམས་གཡོས་ཤིག༔ སྣང་བ་སྒྱུར་ཅིག༔ བདག་ལ་གཡང་ཅན་གྱི་ནོར་སྐྱོལ་
ཅིག༔ བརྗིད་ཅན་གྱི་གོས་སྐྱོལ་ཅིག༔ བཅུད་ཅན་གྱི་ཟས་སྐྱོལ་ཅིག༔ མི་ནོར་ཟས་
གསུམ་དབང་དུ་སྡུས་ཤིག༔ འབྲུ་དང་ནས་ཀྱི་ཆར་བ་ཕོབས་ཤིག༔ སྐྱེས་བུ་ཆེན་
པོ་རེམ་ཞིག༔ མཐུ་རྩལ་ནུས་པ་བལྟའོ༔ བདག་གི་འདོད་པའི་དོན་ཐམས་ཅད་
ཡིད་བཞིན་དུ་སྒྲུབས་ཤིག༔ ཅེས་བསྐུལ། བསྟོད་པ་ནི། ཀྱཻ༔ཉི་མ་ནུབ་ཕྱོགས་ཕ་གི་ན༔
ཕ་ནི་བདུད་ལ་མ་ནི་དམུ༔ དམུ་བདུད་ཕྱེ་བའི་མཐུ་རྩལ་ཅན༔ སྐྱེས་བུ་དགེ་
བསྙེན་ཆེན་པོ་སྟེ༔ ཞྭ་ཡི་མགོན་པོ་ར་རྟ་ཅན༔ གནོད་སྦྱིན་ནོར་བདག་མཐུ་རྩལ་
ཅན༔ གཏེར་བདག་མཐུ་སྟོབས་རྫུ་འཕྲུལ་ཅན༔ ཞལ་གཅིག་ཕྱག་གཉིས་སྐུ་
མདོག་དམར༔ ཕྱག་གཡས་ལྕགས་ཀྱུས་མི་ནོར་འགུགས༔ ཕྱག་གཡོན་ནེའུ་ལེས་
དབུལ་ཕོངས་སེལ༔ ཕྱེད་བསྐུམ་རིན་ཆེན་སྣ་ལྔས་བརྒྱན༔ ཀོང་བཙུན་གཉན་
དང་གཉིས་མེད་འཁྲིལ༔ བརྟན་མ་བཅུ་གཉིས་འཁོར་གྱིས་བསྐོར༔ སྐུ་མཆེད་
སུམ་བརྒྱ་དྲུག་ཅུས་བསྐོར༔ ཐེའུ་རང་དམག་དཔོན་རྫུ་འཕྲུལ་ཅན༔ རྫུ་འཕྲུལ་
སྐད་ཅིག་སྟོང་གསུམ་བསྐོརཿ༔ འཇིག་རྟེན་ཁམས་ཀྱི་ནོར་ལ་སྤྱོད༔ ཁྱོད་ཀྱི་ཐུགས་
496

དམ་ཅན་རྡོ་རྗེ་ལེགས་པའི་ནོར་སྒྲུབ་བྱ་ཚུལ་རིག་འཛིན་ཞལ་ལུང་རིན་ཆེན་དབང་གི་རྒྱལ་བོའི་དོ་ཤལ་བཞུགས།
དམ་དུས་ལ་བབ༔ མི་ནོར་ཟས་གསུམ་དབང་དུ་བསྡུས༔ རྣལ་འབྱོར་བདག་ལ་
དངོས་གྲུབ་སྩོལ༔ ཅེས་བསྟོད་ཅིང་། འཕྲིན་ལས་བཅོལ་བ་ནི། ཧཱུཾ་འགྱུར་མེད་ཁྲོ་ཆགས ས་སྒེག་
པའི་སྐུར་བསྟན་ནས། །འགག་མེད་ངེས་གསང་ལོངས་སུ་སྤྱོད་པའི་ངང་། །སྒྲིབ་
མེད་བརྩེ་ཆེན་ཐུགས་ཀྱིས་འདིར་དགོངས་ལ། །གང་བཅོལ་འཕྲིན་ལས་གཡེལ་བ་
མེད་པར་སྒྲུབས། །རྣམ་འདྲེན་ཐུབ་པའི་དབང་བོའི་བསྟན་པ་དང་། །སྐྱེས་མཆོག་
དམ་པའི་སྐུ་ཚེ་མཛད་འཕྲིན་རྣམས། །དབྱར་གྱི་དཔལ་མོ་དང་འགྲོགས་ཆུ་གཏེར་
བཞིན། །གོང་འཕེལ་རྟག་ཏུ་རྒྱས་པའི་སྡོང་གྲོགས་མཛོད། །འདུས་པའི་སྡེ་རྣམས་
རྟག་ཏུ་སྐྱོང་བ་དང་ །ཁམས་གསུམ་སྐྱེ་དགུའི་ཕན་དང་བདེ་བ་སྤེལ། །ཡངས་
པའི་རྒྱལ་ཁམས་སྤྱི་དང་བྱེ་བྲག་ཏུ། །ཕྱོགས་འདིའི་མི་མཐུན་རྒུད་ཚོགས་ཞི་བར་
མཛོད། །ཁྱད་པར་རྣལ་འབྱོར་སྒྲུབ་པོ་བདག་ཅག་ལ། །ཉིན་མཚན་དུས་དྲུག་ཀུན་
ཏུ་གྲོགས་མཛད་ནས། །བརྩེ་ཆེན་ཐུགས་ཀྱིས་མི་འདོར་མཛའ་གཅུགས་ཀྱིས། །མི་
ནོར་ཟས་གསུམ་ཐམས་ཅད་དབང་དུ་བསྡུས།
།ཁམས་གསུམ་སྣོད་བཅུད་ཕུན་
ཚོགས་མ་ལུས་པ། །ཁབ་ལེན་རྡོ་དང་ལྕགས་ཀྱི་ཕྱེ་མ་བཞིན། །ནམ་མཁའ་མཛོད་
ཀྱི་སྒོ་འཕར་རབ་ཕྱེ་སྟེ། །ཅི་བསམ་འདོད་དགུ་ལྷུན་གྱིས་འགྲུབ་པར་མཛོད། །
མདོར་ན་དུས་དང་གནས་སྐབས་ཐམས་ཅད་དུ། །གཡེལ་བ་མེད་པར་མཐུན་པའི་
གྲོགས་མཛོད་ལ། །ཇི་ལྟར་བཅོལ་བའི་ལས་རྣམས་མ་ལུས་པ། །མྱུར་བ་ཉིད་དུ་
འགྲུབ་པའི་ལས་མཛོད་ཅིག །གསུམ་པ་མཇུག་ཏུ་མཆོད་བསྟོད་སྔར་ལྟར་བྱས་ལ། ཡི་གེ་བརྒྱ་བས་
ལྷག་ཆད་བསྐང་། མ་འབྱོར་བ་དང་ཉམས་པ་དང་། །ཞེས་སོགས་ཀྱིས་ནོངས་པ་བཟོད་པར་
གསོལ། འདིར་ནི་གཟུགས་དང་ལྷན་